Pip Namp 2 Samuel Angka atyetyart David-akert Angka 2 Samuel alakenh

Angka Samuel-wenh arlpenty-tangkwel ayntenh. Aleyan pwek atherr-anem, Namp 1-then Namp 2-then. Pip arlpenty-wety rernem atherrelew.

aynteyel

Atyetyart Saul-arl ahaperrew-wety, akngerr Judah-wenh-rnemel David-anem arrernew, atyetyart ranem ikwer-rnemew aneyew. Israelwenh ingwer-rnemelan Saul-wenh alerikw arrernew itnan Ishbosheth, atyetyart ikwerrnemewan aneyew. Rernemap werrenh aherrety 7-ew-atety.

Ikwer-penhan David-anem anenhew atyetyart ingkerrew. Rarl atyetyart anenheng-arey, ra apmer ingwer-areny-rnem-then irrentew, rernemarl ilkelhenh, aneyew apmer ikwerenh-itwew. Atyetyart mwerr-angkerarlap ran, INGKARTarl apentenh. Ranap anyent-ingerarl apmwelhelew. Artwa ingwer-wenh arelh ra inew. Rap INGKART-warl nyerrerremel angkew, rarl apmwelhelew, rap ikwer awakelhey-angenh. David-wenh alerikw-rneman awelhey-angenharl INGKARTew anew.

1 Philistia-areny-rnem Israel-wenh-rnem-then atwerrenh, werrenh apwert Gilboa-itwew, Saularl ahaperrew ikwer-itwew.

3 David-el ayernew, "Nthek-they ngan apetyew?"

Arlta ikwerel-antey David-rnem Amalekareny-rnem-then werrenh arrpemarl apmer ingwer-itwew. Renh-rnemarl antengelew-penh, David-rnem alpew-anem apmer Ziklag-warl apal-antey. 2 Arlta atherr-penh artwa akelyanem aremerrew Saul-rnem-they. Arnkwarl ilterrelhew-akert, akapwert-then ahernel artelhew, rarl angka apmwakert apetyew. Rap kwenerrey-alhew David-warl.

Ra tyernew, "Ayengan apmer Gilboa-they anterrey-alhew, ahelarl atwerrew-they." 4 "Nthakenh irrew? Ila atyeng!"

11 David-el artwa ikwerenh-rnemelthen arnkwa ilterrew, rernemarl arlka apmwerreyelpew Saul-ew-then Jonathan-ewthen. 12 Rernemap artnew ingwelew-atety, amern-then arlkwey-angenh-anem. Rernem amperrngerrew Israel-wenh-rnemew, INGKARTwenh-rnemarl ilwernerrew. ...

"Rernem ahawarr akngerr Israel-wenh-rnem wew ipmew pewenarrel. Ingwer-rneman arlperrty anterrerrew. Saul-then alerikw ikwerenh Jonathan-then ipmew atwew arrpemarl." ...

2

1 Ikwer-penh David-el INGKART ayernew, "Nthakenh irrem? Alpemang ayeng, aneyalpeyew, apmer anyent-itwew Judah-ampenyitwew?"
2 Kel David alpew, aney-alpew-anem apmer ikwer-itwew. Akelty ikwerenh-atherr alpew ikwer-angkwarr; Ahinoam Jezreel-areny, Abigail Carmel-areny-then, inpertarl irrew Nabal-ew.

INGKARTel tyernew, "Ya, alpa." David-el ayernew, "Apmer nthenh-warl?" "Hebron-warl."

3 David ikwerenh-rneman alpew arrpemarl ampangketyarr. Ingwer-rneman alpew tawen Hebron ikwer-warlarl, ingwer-rneman alpew apmer ingwer-rnem-warlarl arrer-antey arrpemarl ikwer-ampeny. 4 Judah-areny-rnem akarrerrewanem Hebron-itwew, David arrerneyew atyetyart ikwer-rnem, anter alip thelemel akapwertwarl, ikwer-rnem-wenh-angkwarr. ...

Israel-wenh ingwer-rnemel arrerneyel Ishbosheth atyetyart ikwer-rnemew

rnemew: Gilead-areny-rnemew, Asher-arenyrnemew, Jezreel-areny-rnemew, Ephraim-arenyrnemew, Benjamin-areny-rnemew-then.
8 Ikwereng-arey Saul-wenh atyetyart ahawarrel, alerikw Ner-wenhel itnan Abner, ra akngetyew artwa anyent Ishbosheth apmer Mahanaim-warl. Ranap Saul-wenh alerikwarl. 9 Abner-el renh arrernew atyetyart ingwer-
10 Ishbosheth ra 40-anem irrew, renharl atyetyart Israel-ew arrernew. Rap atyetyart anew aherrety atherrew-atety. Judah-arenyrnemelanap David-arl atyetyart arrernew ikwerrneman. 11 Rap atyetyart anew aherrety 7 alkent 6-ew-atety Hebron-itwew. ...

3

1 Saul-arl ilwew-penh, ikwerenh-rnem David-wenh-rnem-then intem-antey werrenh arlengew-alenty. David-wenh-rnem akngerrerrew, ingwer-rneman irrpetyap-anem irrew. David-wenh-rneman Judah-arenyrnemarl, ingwer-rneman Israel-areny-rnemarl. ...

5

David atyetyart aneyel ingkerrenhew-anem Israel-ampeny-itwew

3 Alakenh angkemel artwamp-rnem alhew David-warl, Hebron-warl rarl anenh-warl. Rap angkew, "Ya, ayeng atyetyart anem
1 David anenh atyetyart Judah-arenyrnemewant-tangkwel. Ingwer-ingweran Israel-wenh ingkerr akarrerrew Hebronitwew, alakenh David-ew angkeyew, "Ngan anewantherr-apeltyarl. 2 Saul-arl anenhengarey atyetyart ingkerrew anewantherr Israelwenh-rnemew, nga anenh atyetyart ahawarrrnemewarl. Ikwereng-arey alakenh INGKARTel ngenh ilew, 'Ngan ingwer-ingwer atyetyart aneyenh, arntarnt-areyenh atyenh-rnem Israelwenh-rnem, yep-yeparl arntarnt-arem-apeny.' "

v

arrewantherr ingkerrew, arrantherrarl angkewangkwarr." Rap alakenh ingkwernew pip-warlanem. Ingkerrenh ingkwernelhew pip ikwerwarl. Artwamp-rnemel renh atyetyart arrernew Israel-ew-anem, anter alip thelemel akapwertwarl, ikwer-rnem-wenh-angkwarr.

4 David ra 30-anem irrew, renharl atyetyart Israel-ew arrerneweng-areyan. Rap anew atyetyart arlengew-alenty, aherrety 40-ew-atety. 5 Aherrety 7-ew-atety David ra anew atyetyart Judah-areny-rnemew-tangkwel apmer Hebronitwewan. Ikwer-penh ra atyetyart anew ingkerrew-anem, rap atyetyart ilkwanem aneyalpew apmer Jerusalem-itwew-anem. Rap apmer atherr pweytelew-anem, Judah-then Israelthen. Apmer ilkwa renh itnewew Israel-anem. ...

7

INGKARTel David ileyel, "Ngkwenh-rneman atyetyart-anem intem anayntem"

1 INGKARTel David alpemelemel arntarntarenh ahelengkw apmer ingwer-areny-rnemwety. Ingwer-rneman werrey-angenh-anem ipmelhew Israel-wenh-rnem-then. Davidap inkwerelhemel-anem anenh warl ilkwa ikwerenh-itwew Jerusalem-itwew. 2 Rap angkew artwa angkakertew Nathan-ew, "Ayengan aneyel warl mwerr-angker ilkwa nhenh-itwew, box impen Akngey-wenh ranap rtneyel kalikwitwew-antey! Warl ingwer atha arteyew box ikwer."

3 Nathan-el tyernew, "INGKARTelan ngenh arntarnt-arem. Kel ilek-ilek ntwa mpwarem, nga ilkelhentyelan."
"David, ngan warrkenh atyenh. Ayenh awa. Menty ayntey, warl artey-angenh box impen ikwer. 6 Warlel ayengan aneyangenh, atharl atnwenhenheng-arey Israelwenh-rnem Egypt-they. Aleyan ayeng warlel aney-angenh arrpemarl, kalikwel-anteyarl aneyel. Kalikwel-antey ayeng anenh, Israelwenh-rnemarl alhenh ikwer-akert apmer arrpanenh-warl. 7 Atha atyetyart-rnem arrernenh, renh-rnem arntarnt-araynteyew. Atyetyart renh-rnemanap atha ilantheyangenharl, warl mwerr-angker ilkwa arteyew ikwer, arrangkw.
4 Nathan-ewan INGKARTelan angka ingwerarl ilew altyerr-angkwarr, rarl ankwayntenhitwew. 5 Ra ilew, alakenh David ileyew:
8 Kel, mwanty-antey awelha atyeng. Ngan yep-yep arntarnt-arey-angker-tangkwel anew. Athap ngenh-anem arrernew, atyetyart aneyew Israel-wenh-rnemew. 9 Ayengan arrer innga alhenh ngkweng-itwel, ntwarl ilek-ilek mpwarenheng-arey. Atha ngenh alpemelenh, apmer ingwer-areny-rnem irrenteyew ahelengkw-rnem Israel-they. Aleyan atha ngenh ilkwanem mpwarem. Akngerr apmer arrpanenh-arenyel ngenh iterl-areyenh, mwerr-angker antwemel. 10-11 Awank-they athan atyetyart-rnem atyenhrnemew arrernenh. Ingwer-rnemelan atyenhrnem alhengkerr-anthenh, renh-rnem-then atwerrenh. Nhepenh-anyem athan renhrnem arntarnt-araynteyew apmer nhenhitwew. Apmer ikwer-rnem-wenh-anem, ikweritwew rernem akeleyt anaynteyew, atererreyangenh-anem. Ingwer-rnemel renh-rnem ipmeyew-anem.

Alakenh INGKARTel ilew artwa angkakert Nathan-warl altyerr-angkwarr. 17 Ingwepenh

Arrwekel-antey atha ngenh ilem. Ngkwenhrnem atha ilkwanem mpwareynem. 12 Ngarl ahaperreyenh, ngenhap akwerneyenh, ngkwenh-rnemarl aynteyel-itwew-antey. Alerengkw ngkwenh anyentan atyetyartarl atha rlwaneyenh, renh rlterrkelemel. Rap aneyenh atyetyart rlterrk ikwerenh-rnemew aleth-antey arlengew-alenty. 13 Nthakenh ingwerentyel apmer nhenh rakey-angenh ikwer-they. Alerikw ikwerenh-rnem ingkernpenh-rnem-then rernem atyetyart-anem aneyenh intem-antey. 14 Ayengan aynikw ikwerenh-apenyarl aneyenh, ran alerey atyenh-apenyarl aneyenh. Ra apmwelhelaynteman, atha renh arratyel-ayntemarl, artewentyel arntarnt-arayntemel akaltyanthayntemel aynelikw-apeny. 15 Saul-ew ayeng ilkelhenh-tangkwel. Ikwer-penhan ayeng ilkelhey-angenh ikwer, athap ngenhanem atyetyart arrernew ikwer-wety. Alerengkw ngkwenhewan ayeng ilkelhayntemarl intem, rarl atyetyart aneyenhengareyan. 16 Ngkwenh-rnem intem anayntem. Anyent ngkwenhan atyetyartarl intem anayntem."

ingwer-ingwer ra alhew, David-anem ileyew, INGKARTarl angkew-angkwarr. ...

11

David-el artwa ingwer-wenh arelh ineyel

1 Alyangkw-penh atyetyart-rnemel akarrelenh ahawarr ikwer-rnem-wenh, ingwer-rnem-then werraynteyew apmelerr-angkwarr. David-el atyetyart ahawarr Joab ilew, "Ahawarr ingkerr Israel-wenh-rnem akarrela, alheyew arrpemarl, werreyew Ammon-areny-rnem-then." Rernemarl alhewel, rernemap rlwatew ahawarr Ammon-areny-rnem, atwew-anem artewenty ampep-itwew renh-rnem. Apmer Rabbah-anem rernem amperelew ikwer-penhelan. Apmer ikwer-areny-rnem nthakenh tyerrelhey-angenh amperelewarl-wety.

David-an artenyarl anenh Jerusalem-itwew.

2 Rap atwerrp-anem ankwethey akwentew, aketh-warl-anem tyerrelhew, rtnenh-anem warl irrwerl-itwew. Rap ayternew-anem, arelharl pwerlperrenh. Arelh inngerr mwerr-angker inngarlap ran. 3 Rap warrkenh ikwerenh thwenew, alakenh ayerneyew, "Angwenharl raw nhenhey?" Warrkenh rap apey-alpew ilemel, "Bathsheba-arl yanhan, Eliam-wenh alerikw. Mpwernikwan ikwerenh Uriah-arl Heth-wenh-antey." 4 David-el renh thwenew, arelh renh ingweyew ikwer. Ra ngwampant irrarlkelhenh, arelh-rnemarl irrarlkelhemangkwarr alkent arrpanenhel, ikwer-rnemwenh-angkwarr. Bathsheba-ap alhew, Davidarl angkew-angkwarr, ayntenh-anem ratherr. Ikwer-penhap ra alpew-anem apmer ikwerenhwarl.

6 David-el awew, ra thwenew angka Joabwarl, rernemarl werrenh-warl. Rap angkew, "Ahawarr Uriah thwena atyeng-warl."
5 Arntetyel-anem arelhel ra angka thwenew David-warl.

Renhap thwenew Joab-el. 7 David-elarl renh arew, rap ayernew, "Joab-alew? Mwerrangay? Ahawarr Israel-wenh-rnem mwerr arrpemarl? Artewentyang rernem werrenh Ammonareny-rnem-then?" 8 Uriah-el renh tyernew. David angkew ikwer, "Kel-anem alpa apmerwarl akelty ngkwenh-warl, pwerlperreyew ltyerremel. Joab-warl ingwelarrengant alpa." Rarl alpew, David-el aker mwerr-angker thwenew warrkenh-angkwarr, Uriah-atherrel arlkweyew. 9 Uriah-anap apmer ikwerenhel ayntey-alpeyRan ayntew warrkenhrnem-itwew atyetyart-wenh-rnem-itwel, aketh-

10 Warrkenh anyentel David ilew, "Uriah-an ayntey-alpey-angenharl warl ikwerenh-itwew." Rap warrkenh renh ilew, Uriah ingweyew. Rarl apetyew, David-el renh ayernew, "Ilekwety ngan alpey-angenh, ltyerreyew? Artewentyarl nga warrkerrenh, arleng-they-then nga apetyew."
angenharl, arrangkw. itwew, David-wenh-itwew.

x

11 Uriah-el tyernew, "Nthakenh ayeng alpeyangenh apmer atyenh-warl. Akngerr werreyelantey Ammon-areny-rnem-then: ahawarr-rnem Israel-areny, ahawarr-rnem Judah-areny, atyetyart ahawarr-rnem, Joab-akerr. Rernemap aynteyel ampep-itwew, kalikwan intelheyel. Box impen Akngey-wenh wethan rtneyel arrpemarl. Nthakenh ayeng alpey-angenh apmer atyenh-warl akelty atyenh-warl, aker arlkweyew, ngkwarl-then antyweyew, arrangkw! Arraty atha ngenh ilem, nthakenh ayeng alakenh irrey-angenh!"

12 David-an angkew ikwer, "Kel. Apmer atyenh-itwew anerl-alha. Ingwelarrengant atha ngenh thwenem."

Kel Uriah atherr-inger ayntew Jerusalemitwew. 13 David-el anthew amern akngerr ngkwarl-then ilpertelelhemel. Rap angkew, "Ngkwarl-then antywa!" Uriah-an terangk innganem irrew.

Ra alpey-angenh akelty ikwerenh-warl, ayntey-alpew panty ikwerenh-itwew warrkenhrnem-itwel arrpemarl, irrkaty-angkwarr.

14 Ingwepenh David-el awew, pip-anem ingkwernew atyetyart ahawarr Joab ikwer. Rap angkew Uriah-ew, "Pip nhenhan anthey-alha atyetyart ngkwenhew Joab-ew." Apalel-antey ra akngew. 15 Pip-angkwarr alakenh ilew, "Uriah renh thweneyew artewentyel werreyel-ampenywarl, Ammon-areny-rnem arrerenty. Ingwerrnem ila, arleng-apeny rtneyew ikwer-wety, renh pewenarrel ipmew wey-alkenh."

16 Israel-wenh-rnemelan apmer Rabbah amperelenh-antey. Joab-el iterl-arew, ahawarr Ammon-areny tyak-rnemarl rtnenh. Rap Uriah thwenew, renh-rnem weyew arrerthey. 17 Ammon-areny-rnem arrer-anem irrew, arrer-they-anem wemel. Ingwer-rneman Israelwenh-rnem wew ipmew. Uriah-an wew ipmew arrpemarl.
22 Artwa angkakertan alhew Jerusalem-warl David-warl, ra angka iley-alhew, Joab-elarl ilanthew-angkwarr-antey. 23 Rap angkewanem alakenh, "Ammon-areny-rnem arreranem apetyew tawen ikwer-rnem-wenh-they, werreyew ampep-itwew. Anantherr renhrnem angkep-antey alwernew tawen ikwerwarl. 24 Tawen-areny-rnem rernem-anem wey-ayntew. Rernem ahawarr ngkwenh-rnem
18 Joab-el artwa angkakert thwenew, David ileyew, alakenh irrenh apmer ikwer-itwew. 19 Ra angkew, "Atyetyartew angka apmwa ila. 20 Ra ahelerrewerr, arrangkwewarl rerneman ilwernerrewarl. Ra ayernewerr alakenh, 'Ilekew arrantherr wenh arrer-theyan? Arrantherr apek alakenh iterrew, "Nthakenh wey-angenh anenhantherrenh Ammon-arenyrnemel?" 21 Arrantherr apek iylpelerrew angka Abimelech-akertew, Gideon-wenh alerikwew? Ra ilwew irrkaty-angkwarr arrpemarl apmer Thebez-itwew. Arelh anyentel apwert ilkwa iwew warl irrwerl-they, renhap ipmewarl lthwew. Ilekew arrantherr arrererrewan?' Atyetyartelarl ayernem alakenh, ila renh, 'Uriah-an ilwew arrpemarl.' "

ingwerentyakant wew ipmew. Uriah ngkwenh wew ipmew arrpemarl."

26 Bathsheba rarl awew, mpwernikw ilwewarl, ra artnew ikwer. 27 Arlta 7-ew-atety ra artnew ikwer-rnem-wenh-angkwarr. Ikwer-they Davidel warrkenh thwenew ikwer-warl, renh ingwerlalpeyew. Ratherrap itengerrew-anem. Ingweringwer awey-anem ikwer-atherrenh anew.
25 David-elan awew, rap angkew, "Angkep alpa, Joab ileyew alakenh, 'Arlka apmwerreyangenh. Ahel atwerrenh, alakenharlap irrem. Ingwerenty ilwem, ingwerentyan arrangkwarl. Arternp-antey arrkernelh-ayntenh-arey, warl-then atakeyew apmer ikwer-itwew ingkerr.' Alakenh ila, intem-antey arlka apmwerreyangenh ra aneyew." David ra tangkew-anem.

INGKARTelanap renh-atherr arenh. Rap inkwerelhey-angenh, David-arl apmwelhelewan.

12

Artwa angkakertel Nathan-el David ilteyel

1 Kel INGKARTel ilew artwa angkakert Nathan, "Alha David-warl, ileyew renh angka nhenh. 'Artwa atherr anenh apmer anyentelantey irrkatyel. Ingwerelan ilek-ilek akngerr apwert-then atnyenenh, arrangkwarl ingweran anenh. 2 Ingwerelan yep-yep pwelek-rnemthen akngerrarl atnyenenh, 3 ingwerelan yepyep amarl akely anyentantarl atnyenenh, rarl payemelew. Ra warl-itwew alkenhelew ikwerenh-rnem-itwew. Amern ikwer-rnemwenh arlkwew, kwaty-then irrkwa ikwerenhthey antywenh. Rap iynwerl-ayntenh alerikw ikwerenh-apeny.

5 David-el angka renh awew, rap ahelerrew artwa ikwer, rap angkew Nathan-ew, "Athan arraty ileyel, INGKARTelarl aweyel. Artwa yanh apmwelhelew. Ingwerentyel ipmew renh atwemer! 6 Ra athamerrey-angenhel apmwel-ayeth rakew. Rap yep-yep-rnem 4 anthemer angkep ikwer!"
4 Ingwer-ingweran alethang anyent apetyew apmer arleng-they, rap ayntey-alhew apmer artwa apwert akngerr-akert-wenh-itwew. Ran ilkelhew, aker amperneyew alethang ikwer. Rap atnwenth ikwerenhan atwey-angenharl. Artwa irrepern ikwer-they ra yep-yep akely rakew, alethang ikweran amperneyew.' " Alakenh Nathan-el David ilenh.
7 Nathan angkew David-ew, "Ngarlap ran! Angka nhenhan ngkweng-akert! INGKARTelarl ilew angka nhenhan atyeng. Ra ngenh atyetyart arrernew Israel-wenh-rnemew. Saul-elarl ngenh ipmew atweyew-anew, ra ngenh arntarntarenh. 8 Ra ngenh atyetyart arrernew Saulwety. Akelty ikwerenh-rnem ngkwengant-anem. Ngap atyetyart-anem apmer atherr-angkwarranem, Israel-ew Judah-ew-anem. Atyetyart apek anem apmer ingwerew-then? Kel, INGKARTel apek anthem ilek-ilek arrpemarl.
9 Ilek-wety nga angka ikwerenhew awelheyangenh? Nga apmwelhelew ikwer-angkwarr.

Ntwa Uriah thwenew, artewentyelarl werrenhampeny-warl, Ammon-areny-rnemelaw renh weyew pewenarrel ipmew. Ntwaw nheng arelh ikwerenh iney-alkenh ngkwengant-anem.

11 INGKARTel ngenh angka ingwer-then ileyel. Ingwer-ingweran alerengkw anyentelan ngkwenhel irrwerneyenh ngenh. INGKARTel renh artwereley-angenh, rarl ineyenhel akelty ngkwenh-rnem, alhewer aynteyenh ikwer-rnemakert. 12 Anyelkel ntwan akelty Uriah-wenh inenh. Ranap akelty ngkwenh-rnem anayntarl ineyenh, akngerrelaw areyew."
10 Kel, ngarl apmwelhelew, ngkwenh-rnemthen ntwa irrwernew. Intem-antey apmwan ayntayntem ngkwenh-rnemew, akngerr ilwerlaneyenh. Alakenh aynteyenh, ngarl INGKARTwety arlkarerrenh, akeltyarl ntwa Uriah-wenh inew ngkweng.
13-14 David-an angkew Nathan-ew, "Ayeng apmwelhelew INGKART-angkwarr." Nathan angkew, "Ya, arraty! Alakenharl apmwelhelemel arrkentelheleyel INGKART renh. Ranap ngkweng awakelhey-angenh. Ra nthakenh ngenh ipmew atwey-angenh. Awey irrngarl ngkwenh rantap ahaperreyenharl."

David-wenh alerikw irrngarl ilweyel

15 Nathan alpew-anem apmer-warl. Akelty Uriah-wenhel awey akely David-wenh atnyenew, awey rap arntety ilkwerrew-anem, INGKARTelarl renh arntetyelew. 16 David-el intem-antey ayernenh INGKART awey ikwer, ra mwerrerreyew. Amern arlkwey-angenh, arrangkw, amperrngerrewarl ra awey ikwer. Ingwa arrpanenh ra aylpenh warl ikwerenhwarl ayntaynteyew, ayntenh arlertek-itwew ra. Pangk mwerrel ayntey-angenh. 17 Akngerr-inger warrkenh ikwerenh-rnem apetyenh ikwer-warl araynteyew. Ywarn-antey renh ilenh rtnerlalheyew. Ywarn rernem arrkernelhenh, amern antheyew.

18 Arlta 6-penh ampa akely ahaperrew. Davidwenh warrkenh-rnem atererrew, renh ilewerr angka apmwa. Rernem iterrenh alakenh: "Ampa akelyarl iteth-antey anenheng-arey, anantherr ywarn iterrew, angkeyew ikwer. Ran iylpelant awenh anenhantherrenh. Nthakenh anantherr angka apmwa nhenh iley-angenh, ra artewenty atwelhewerr!"
19 David-el warrkenh-rnem arew arreyterrenharl. Rap iterl-arew, ampa akelyarl ahaperrew. "Ayengan alerey-weny-anem anem, ngay?"

Rernem tyernew, "Ya."

20 Rap rtnerl-alhew. Rap pwerlperreyew alhew, anterel-then apernelhew inteng-inteng mwerr-angkerel, arnkwel-anem mwerr-angkerel aylpemel. Rap warl INGKART-wenh-warlanem aylpew, angkaynteyew ikwer-warl kwenerremel. Rap alpew-anem warl ikwerenh-warl, ayernemel warrkenh ikwerenh-rnem, amern ikwer akngetyeyew, raw arlkweyew.
21 Rernem renh ayernew, "Nthakenh irreyel? Ampa akelyarl iteth anenheng-arey, ngan ayntemelant artnenh, amern arlkwey-angenh. Rarl ahaperrew-penh, ngan anamerl-antey akwentew, amern-anem arlkwemel! Nthakenh ngan irreyel?"

24 David alyep-antey angkew akelty ikwerenhew Bathsheba-ew, irrngerney-antheyew. Ingwer-ingwer awey ingwer-anem ratherr atnyenew, renhap itnewew Solomon. INGKART ilkelhew artewenty ampa akely ikwer, 25 rap artwa angkakert Nathan ilew, "Alha, ileyew renh-atherr, ratherr renh itnewemer Jedidiah, ayengarl artewentyel ikwer ilkelheyel." ...
22 Ra tyernew, "Ya, amparl iteth anenhengarey, ayeng ayntemelant artnenh, amern arlkwey-angenh. Ayengan iterrenh, 'INGKART apek atyeng amperrngerreyew. Ampa akely ra mwerreleyew apek.' 23 Ran kel ahaperrew. Amern arlkwey-angenharl nthakenh atha renh angkep itetheley-angenh, arrangkw. Ingweringweran ayeng ahaperreyenh arrpemarl. Aylakap aneyenh itengant-atherr. Nthakenh ra atyeng-warl apey-alpey-angenh nhenh-warlan."

15

Absalom ilkelheyel, atyetyart aneyew aynikwangkwarr

1 Ikwer-penh ingwer-ingweran David-wenh alerikw Absalom ilkelhew, atyetyart ilkwa aneyew. Pakey mwerr-angker ra inew nantew atherr-akert, ra akngaynteyew. Rarl pakey-akert alhenh, artwa 50 anterrenh arrwekel-ampeny, atyetyart ilkwarrpantey ra. 2 Ra ingwepenhantey akwentenh, alhenh rtnaynteyew keyt ilkwitwew. Keyt-angkwarr akngerr alhenh Jerusalem-warl. Akngerr alhenh, atyetyart David ayern-aynteyew, renh-rnem arratyelaynteyew. Absalom ra arlkey-ayntenh ikwerrnem, "Ay! Nthenh-areny?" Artwa ra tyernenh apek, "Ephraim-wenh-antey, Benjamin-wenhantey" apek. Alakenh. 3 Alerikw Davidwenh ra angkayntenh irrtywerremel, "Awelha atyeng! Ngan arratyarl, ingweran ngkwengwarl apmwelhelewarl. Atyetyart aynaty yanhan nthakenh akngerrew awelhey-angenh, rernem alhenty ikwer-warl, arrangkw. Ra kwertengerl atnyeney-angenharl, katy ayernaynteyew arrewantherr." 4 Intem ra alakenh angkenh ingkerrew. Rap angkenh, "Ayeng atyetyart anemer apmer nhenh-itwewan! Ayeng mwerrarl ingkerrenhew anayntem irrkaty-angkwarr! Ingwerentyel apek ayenh ayernem, athap arratyarl ilem renh-rnem mwerr-angkwarr!"

7-8 Ra alakenh irrenh arleng-alenty. Aherrety 4-penh, ra irrtywerremel angkew aynikw
5 Ingwerenty apek aremerrey-alhenh alerikw David-wenh-warl, rernemap kwenerrey-alhenh, artwa ilkwew-arrpantey ikwer iterrenh. Renhrnem itep antwerrkenh atnyenemel arrwantyemel, rernemaw ikwer ilkelh-aynteyew-awaty, Jew-rnem-wenh-angkwarr. 6 Artwa Israelwenharl alhenh, atyetyart David ayernemel araynteyew, alerikw ikwerenh alakenh irrayntenh. Alakenhan ra Israel-wenh-rnem akaltyanthenh, ikwerant-anem ilkelh-aynteyew, David menty-anem.

ikwerenhew atyetyartew, "Artwampay, ayengarl anenh apmer Geshur-itwew Aram-ampenyitwew, atha INGKART alakenh ilew, 'Ntwa ayenh tyarlewenty, Jerusalem-warl alpeyew, ayengan ngkweng kwenerrey-alpem apmer Hebronitwew.' Mwerrang atyeng alpeyewan Hebronwarl, INGKARTew kwenerr-aynteyew?"

10 Alerikw David-wenhel ra angkakert anyelkel thwenew, Israel-wenh-rnem ileyew alakenh: "Terampet arlkenty awem, arrantherr ingkerr arlkenh-arey, 'Absalom ra atyetyart anewantherr! Rernemap renh arrernew atyetyart Hebron-itwew!' " 11 Alerikw Davidwenhel ilew artwernem 200, ikwer-angkwarr alheyew Hebron-warl, aker arrtyaynteyew INGKARTew. Ra arlkarerrenh David-wety, artwernemelan renh apentew apalelarl. 12 Aker arrtyeyew-athath, ra yangkelhew artwamp Ahithophel-ew-tangkwel, apetyeyew apmer ikwerenh-they Giloh-they. Ahithophel-an kwertengerl anenh David-ew-tangkwel awank. Anper arey-angkerarlap ran.
9 David-el tyernew, "Kelaw. Mwerr nga alhewer alpem." Rap alhew Hebron-warl-anem.

Alakenh-anyem akngerran iterrew, alerikw David-wenhant-anem apent-aynteyew, mentyanem renhan. Renh apentey-angenh-anem, ikwer awelhey-angenh-anem.

Atyetyart David irrtyert-anterreyel

13 Ikwer-penh artwa angkakert anyent alhew David-ew, rap angkew, "Israel-wenh-rnemel apenteyel alerengkw-anemarl!"

14 David apateyelpew. Rap warrkenh ikwerenh-rnemew angkew, ikwer-itwelarl anenh-rnemew Jerusalem-itwew, "Mpa! Ingkerrenh anantherr irrtyert-anterrey, antwerrkewerr anenhantherrenh! Anamerlantey anantherr alpey, ra atep-atakewerr apmer nhenh, ingkerrenh atwemel!"
16 David rap anpenhew ikwerenh-rnem-akert. Ra kwey warrkenh-rnem 10 ilew, ikwer-itwelarl itengerrew-rnem, anaynteyew anteng, arntarntaraynteyew warl ikwerenh. ...
15 Warrkenh-rnemel tyernew, "Ya atyetyartay! Anantherr ngkweng awelhem, ntwarl ilemangkwarr."
32 Rernemap anperlarr-alhew Apwert Alipwarl, rernemarl awank kwenerremel angkenh Akngey-warl ikwer-itwew. Kwertengerl anyent David-wenhel, Hushai-el, rlwatew renh-rnem apwert ikwer-itwew. Ranap Ark-wenh-anteyarl. Ra aremerrey-ayntew arnkwa ilterrelhenty-akert ahern-angketyarr akapwert, rarl amperrngerrew atyetyart ikwerenhew. 33 David-an angkew ikwer, "Apentey-angenh ayenh. Anngangewerr ntwa ayenh. 34 Nga alpem irrtyertel-antey Jerusalem-warl, aleraty atyenh ileyew irrtywerremel alakenh, 'Atyetyartay! Ayengan ngkwenganem warrkerreyew. Awankan ayeng warrkerrenh aynengkwew-tangkwel. Aleyan ayeng ngkwengant-anem warrkerreyew.' Ngarl alakenh angkeman ikwer, ntwa ayenharl alpemelem. Ahithophel, anper arey-angker weth, rarl angka arraty angkenty, ntwa aleraty atyenh apatelhelem, angka ingwerarl ikwer ilemel." ...

16

Shimei-el David arrarletyel ilteyel

9 Artwa atyetyart ahawarr anyent itnan Abishai, Zeruiah-wenh ampikw, ra angkew, "Atyetyart, artwa apmwa nthakenh alakenh ngkweng-warl angkey-angenh! Ayenh tyarlewa, akapwert atha amentewarl ileyew!" Zeruiah ra David-wenh angkwerikwarl, rap ampikw atherr atnyenew, Joab-then Abishai-atherr.
... 5 David-arl arrer-anem irrew apmer Bahurim-warl ikwerenh-rnem-akert, artwa anyent itnan Shimei aremerrey-ayntew, renhrnem rlwatew. Ranap Saul-wenh akwerrkanteyarl. Rap arrarletyel iltayntew David, 6 apwertel-then wew renh-rnem. David ra akngerr-akert arrpemarl alpenh, Shimeielan apwertel wenh-antey. 7 Rap apmwelayeth angkew David-ew alakenh: "Irrwerneyangker apmwa! Ahelengkw! Atwenh-atwenh! Atyetyart-arrpantey! Alpa! 8 INGKARTel ngenh irrwernem aley-anyem angkep, ntwarl Saulwenh-rnem akngerr atwew! Ngap atyetyartanem arrernelhew ikwer-wety! INGKARTelap arrernew alerengkw ngkwenh Absalomanem, atyetyart aneyew ngkweng-wety! Ngan ahelengkwarl, nga ament-antey irrwernelhew!"
10 David-an awayenheng-atherrew angkew, "Mentyaw! Mpwelan arlarl! INGKART rantey apek ilew renh, ayenh arrarletyel ilteyew alakenh. Nthakenh ingwerentyel artwereley-angenh renh." ...

Absalom-rnem aremerreyel Jerusalem-itwew

15 Arlta ikwerel-antey Absalom, alerikw David-wenh, ikwerenh-rnem-then Israel-wenhrnem-then aremerrew apmer Jerusalem-itwew. Ahithophel-an, artwa anper arey-angker weth, ra ikwer-itwel arrpemarl alhenh. 16 Artwa Hushai ra alhew, alerikw David-wenh rlwateyew. Hushai ra kwertengerl David-wenh-anteyarl anenh, ratherrarl awank-they alhenh akely-they. Ra irrtywerremel arlkew, "Atyetyart Absalom ngan mwerr! Nga atyetyart anemer intemantey!"
18 Hushai irrtywerremel angkew, "Nthakenh ayeng David-angkwarr alhey-angenh aley. Nganemarl atyetyartan. INGKARTel Israel-wenhrnemel-then ngenh rlwanew, nga atyetyart aneyew. Ayengan ngkwenh-anemarl. 19 Aley mwerr-angkwarr-anem. Ayeng ngkweng warrkerrem irrkaty-angkwarr, ayengarl aynewengkw warrkerrenh-apeny." Alerikw David-wenh ament iterrew, "Ya inngarl ra ileyel."
17 Alerikw David-wenhel tyernew, "Ilekew nga alakenh arlkeyel? Ngap alhemer Davidangkwarr."
20 Alerikw David-wenh ra angkew artwa ingwerew-anem, artwa anper arey-angker wethew, "Kelap. Ntwanem ila anewantherr, nthakenh irrem anantherr?"
21 Ra tyernew, "Kwey warrkenh 10 aynengkw ngkwenh-warlarl itengerrew-rnem. Rernem antengarl anenh, warl arntarnt-araynteyew. Ngap ayntem ikwer-rnemenp. Alakenhan ntwa aynengkw ngkwenh nyerrel anthem, rap ngkweng-wety arlkarerrem artewenty innga. Ingkerrelan iterl-areyenh, nganemarl atyetyart ilkwa anerl-aneyenh aleyan, warl ikwerenhitwewan. Rernemarl awem, ntwa arnkatyel mpwarem, rernem ngenh apentem innganemarl." 22 Warrkenh-rnemel kalikw mpwarew warl irrwerl-itwew, akngerrel areyew. Alerikw David-wenh ra aylpenhew arelh 10 ikwer-rnemwarl nyerr-weny.

23 Alakenh alerikw David-wenh awelhew angka artwa anper arey-angker-wenhew, aynikwarl awelhenh-angkwarr-apeny. Ratherr iterrew, anper arey-angker rarl angka Akngeywenh iley-angker anenh, Akngey angkerlanenty-arrpantey. Ratherran apmelerrel-ayeth ayernenh, ikwer awelhemel.

17

1 Artwa anper arey-angker weth, Ahithophel, ra angkew arrpemarl alerikw David-wenhew Absalom-ew, "Alerl atha rlwaney ahawarr-rnem 12,000, aynengkw renh alwerneyew rlengk ingwel. 2 Aleyan ra arlka apmwanem alhengkerrthen. Rap apateyelpeyenh, ayengarl ikwer arwapeny aremerreyelpeyenh, antwerrkeyew. Ikwerenh-rnem mentyarl anterrey. Renhantap atha ipmew-antey atweyenh. 3 Ingwer-rneman atha arlweleyenh, akngey-alpeyenh nhenh-warl. Rernemarl areyn, atyetyart ikwer-rnem-wenh ipma, rernemap inkwerelhemel mwerr-antey antelhenhey-alpeyenh."

4 Alerikw David-wenh artwamp Israel-wenhrnem-then rernem angkerrew, "Ya, alakenhan mwerrarl."

Hushai-el irrtywerl-amperneyel alerikw Davidwenh Absalom

7 Hushai-elan irrtywerremel tyernew, "Artwa anper arey-angker yanhan arratyarl angkem. Aleyanap arrangkwarl. Angka yanhan apmwarl, rarl ngwamp ilew. 8 Ntwa aynengkw ngkwenh iterl-areyelarl, ran ahawarr rlterrkarl. Artwa ahawarr ikwerenh-rnem rlterrk arrpemarl, atnwenth ahelengkw-rnem-apeny. Ran tyak innga, arlengarl ayntey-alhem arntarntarelhemel ahawarr-rnem-wetyan. 9 Apwert intey-warl apek ra irrtyert-aylpenh, apwertampenyel. Nthakenh renh arey-alhey-angenh. Ra aremerremel atwewerr anenhantherrenh, ahawarr akngerr ipmew atwewerr. Anantherr mpwelhemer-tangkwel. Alakenh awenty ingwer-rnem iterrem, 'Atyewey pwertay! Davidrnemelan rernemant althenew Absalom-rnem!'
5 Alerikw David-wenh angkew-anem, "Kel. Kwertengerl Hushai weth, iley renhanem, apetyeyew anewantherr-warl. Angka ikwerenhew-tangkwel anantherr awelheyew." 6 Hushai rarl apetyew, alerikw David-wenhel renh ilew, artwa anper arey-angkerarl angkewangkwarr. Rap ayernew, "Nthakenh ngan iterreyel, Hushai? Angka artwa anper areyangker-wenhew anantherr awelhem? Arrangkw apek? Nthakenharlap anantherr irrem?"

10 Rernem alakenh iterrenty, rernemap atererrem. Arnkaty-rneman atererrewerr arrpemarl. Ingkerrelan iterl-areyel, aynengkw ngkwenh ikwerenh-rnem-then rlterrkarl. Nthakenh antengeley-angenh, arrangkw.

14 Alerikw David-wenhel artwamp Israelwenh-rnemel-then rernem awew, rernemap angkerrew, "Angka arrwekelenyan artwa anper arey-angker-wenhan mwerr-wenyarl. Angka kwertengerl Hushai-wenhan mwerrarl." INGKARTel renh-rnem arnep-arnew, alakenh iterreyew. Ra ilkelhew, rernem apenteyew angka anyelkel-antey Hushai-wenharl, alerikw David-wenh renh irrwerneyew. INGKARTel artwerelew, rernem awewerr angka artwa anper arey-angker-wenh. ...

11 Alakenh-wety nga irremer: ahawarr-rnemtangkwel akarrelemer Israel-itwew apmer arrpanenh-itwew, akngerr innga alperr-apeny. Ntwarrp renh-rnem yerl-akngem. 12 Nthakenh aynengkw irrtyert-aylpey-angenh anewantherrwety. Anantherr renh arey-alhem, renh atwemel artewenty, rap anamerlarl ilwem. Ikwerenh-rnem ilwem arrpemarl. 13 Ra irrtyert-aylpentyan tawen anyent-itwew apek. Anantherr ingkerrenh lhelpelhelem warlan, apwert-rnem rwepel iytarr-akngemel arleng. Apmer aketh-anem aynteyelpeyew. Intem anantherr alakenh irrayntem antwerrkeyewatety."

David-rnemel alerikw David-wenh-akerr antengeleyel

1-2 David-el akarrelew ahawarr ikwerenhrnem, rap renh-rnem ilew akalkerreyew amentew-ament. Rap atyetyart ahawarr-rnem irrpety arrerneynew ikwer-rnem-akert, renhrnem yerl-akngeyew; Joab, ayteyikw ikwerenh Abishai, Ittai Gath-areny-anem. Rap ingkerrenh ilew, aneyew 1,000 ingweran, 1,000 ingweran, 1,000 ingweran. Rap 1,000 ikwer-rnem atyetyart ahawarr anyentel-anyent arrernew. Irrkatyangkwarr-anem rap akalkelhew arrpemarl 100-anemarl. Rap 100 ikwer-rnem atyetyart ahawarr anyentel-anyent arrernew.

Rap angkew ingkerrew, "Mpa! Alhey-anem, atweyew anantherr renh-rnem! Ayengan alhem arrpemarl arrewantherr-angkwarr!"

4-5 David-el tyernew, "Kel. Ayeng awelhem, arrantherrarl angkew-angkwarr." Rap arlkew atayel, akngerrel aweyew, "Joab! Abishai! It-
3 Ahawarr-rneman angkew, "Arrangkwarl! Nthakenh nga apetyey-angenh anewantherrangkwarr! Ngan artwa ilkwarl, anantherran arrangkwarl. Ngenharl rernem alwerneyel, ipmew atweyewan. Anantherran ingkerr anterrenty, rernem alwerney-angenharl. Anantherr ingkerr ilwenty, rernem iterrem, 'Kel mwerr menty!' Nga ilwentyan, rernem inkwerelhem inngarl. Mwerr ngan anaynta tawen nhenh-itwew-antey anteng. Anewantherr rlterrk irrentyan, ntwa ahawarr ingwer-rnem thwenem ingkern-they, alpemeleyew."

tai! Athamerrenh-arey Absalom-ew! Ran alerey atyenhan!"

6 David-wenh-rnem anperlarr-alhew, Israelwenh-rnem-anem rlwatemel artnampeny-itwew Ephraim-itwew. 7-8 Rernem arnerant-arey alwernerremel atwerrenh, artnitwew werrenh. David-rnemel Absalom-rnem antengelew, akngerr atwemel ipmew. Akngerr innga ingwer-rnemanap angkethakw aperrerterremel ilwernerrew artnitwew. Arlta ikwerel-antey akngerr ilwernerrew, 20,000 innga.

Rap keytel rtnenh, ahawarr-rnem intwarenh, rernemarl anperl-alhew.

9 Rernemarl werrenheng-arey, alerikw David-wenh ra alhenh tangkey-akert. Rap aynikw-wenh-rnem-anem rlwateyelpew, rap anterreyew-anem arrkernelhew. Tangkeyan anterrew arwerl ilkwewarl arraty-antey kweneng-apert. Arwerl iylpeyl-atherrel renh itethey antwerrkey-ayntew, rap aynterrarrerreyalhew, tangkeyan anper-anteyarl anterrew.
11 Joab angkew ikwer apatemel, "Innga ntwarl arew? Ntwap renh anamerl-antey atwemer ipmew! Athan ngenh apwert akngerr anthem atyetyart ahawarr-wenh pilt-then!"
10 Artwa anyentel aynikw-wenhel renh areyalhew, rap alhew Joab-warl. "Ngwamp innga atha alerikw David-wenh arerl-alhew, arwerlitwewarl aynterrarrerrenh!"
12 Artwa ran tyernew, "Nthakenh atha alakenh iley-angenh! Ya, ntwa rlengk apwert akngerr anthem ayenh. Athanap renh ipmew atwey-angenharl atyetyart-wenh alerikwan, arrangkw! Anantherr ingkerrel awew, rarl Ittaithen mpwelenh ilanthenh alakenh: 'Absalom-ew amperrngerrenh-arey! Alerey atyenh-anteyarl ran!' 13 Atha apek renh ipmew atwem, aynikw ikwerenhel anamerl-antey awem. Ran ingkerr iterl-areyel, rap ayenh-anemarl atwewerr ipmew. Ntwa apekan ayenh alpemeley-angenh, alakenh angkemel, 'Ayengan arlarl! Ayengan ingwerarl!' "

14 Joab angkew, "Nthakenh ayeng mpwelheyangenh ngkweng intem!" Rap irrtyart irrpety inerl-alhew, alhew-anem alerikw David-wenhwarl, arwerlelarl ra aynterrarrerrenh-warl. Rap arnelty-antey atanthew, rarl iteth-antey aynterrarrerrenh arwerl-itwew. 15 Artwa 10 Joabitwew antelhew, rernemap renh ipmew-antey atwew.
16 Anamerl-antey Joab-el terampet angkelhangkelhelew atayel. Alakenhan David-wenhrnemel iterl-areyew, rernem ipmelheyelpeyew, Israel-wenh-rnem alwerney-angenh-anem. 17 Alerikw David-wenh rernem inew, iwemel renh irrka intwer-warl ampep-warl artnewarl. Apwert-rnem-anem rernem arrernew irrwerleng. Ikwerel-antey Israel-wenh-rnem arlperrty anterreynew angkep apmer ikwerrnem-wenh-warl. ...
31 [Ikwer-theyan Joab-el artwa anyent thwenew, angkep anterreyneyew David-warl angkakert.] Rap angkey-alhew, "Atyetyartay! Angka mwerr-angker awa! INGKARTel atwew artewenty innga ingwer weth-rnem, ngkwengwetyarl arlkarerrenh-rnem!"

Artwa ra tyernew, "Irrwerney-angker wethrnem, ngenharl alhengkerr anthenh, rernem ingkerrarl ilwemer artwa akely rapeny!"

32 David-el ayernew, "Alerey-alew atyenh Absalom? Mwerr-anteyang ra?"
33 David arlka apmwerreyelpew. Rap aylpenhew kwen-anem, keytelarl rtnenh-penh, artnemel artewenty. Rarl alpenhel, ra arlkenty iweynenh, "Alerey atyenh Absalom! Ayengarl ilwemeran. Ngan alerey atyenharl!" ...

xxix

Alyawarr Bible Portions of the Holy Bible in the Alyawarr language of Australia

copyright © 2009 Wycliffe Bible Translators

Language: Alyawarr

This translation is made available to you under the terms of the Creative Commons Attribution-Noncommercial-No Derivatives license 4.0.

You include the above copyright and source information.

You may share and redistribute this Bible translation or extracts from it in any format, provided that:

You do not sell this work for a profit.

You do not change any of the words or punctuation of the Scriptures. Pictures included with Scriptures and other documents on this site are licensed just for use with those Scriptures and documents. For other uses, please contact the respective copyright owners.

2021-11-11

PDF generated using Haiola and XeLaTeX on 11 Nov 2022 from source files dated 27 May 2022

284d4e02-292d-5bd8-a8a6-8360a307b937